এক বিবৃতিতে টিআইবি’র নির্বাহী পরিচালক ড. ইফতেখারুজ্জামান বলেন, “শিল্পী সমাদ্দার এর মৃত্যুতে টিআইবি’র ট্রাস্টি বোর্ড ও সাধারণ পর্ষদের সদস্য, সারা দেশের ৪৫টি এলাকার সনাক, স্বজন, ইয়েস সদস্য ও ইয়েস ফ্রেন্ডস, ওয়াইপ্যাক (ইয়াং প্রফেশনালস এগেইনস্ট করাপশন) এবং টিআইবি’র কর্মীসহ সকলে ব্যথিত। তাঁর মৃত্যুতে টিআইবি পরিবার দুর্নীতিবিরোধী আন্দোলনের একজন পথিকৃৎ ও সক্রিয় সহযোদ্ধাকে হারালো। আমরা তাঁর বিদেহী আত্মার শান্তি কামনা করছি ও শোকসন্তপ্ত পরিবারের প্রতি গভীর সমবেদনা জানাচ্ছি।”